Kummituselausuja

"Kummituselausuja" on John Gray loodud Ameerika Ühendriikide teleseriaal, mis jooksis telekanalil CBS 23. septembrist 2005 kuni 21. maini 2010, kokku 5 hooaega ja 107 osa.

Seriaal räägib noorest naisest Melinda Gordonist (Jennifer Love Hewitt), kes suhtleb vaimudega. Püüdes elada tavalist elu New Yorgis Grandviewsi linnaosas (ta on abielus ja peab antikvariaati), aitab Melinda inimeste sekka jäänud vaimudel lahendada nende probleeme ja liikuda edasi valguse poole vaimuilma.

Eestis näitab seda telekanal Fox Life.

Lisaks telesarjale on "Kummituselausuja" ainetel tehtud ka kaheksa veebiosa, mis avaldati "Kummituselausuja" veebilehel. Nende tegevus toimub vaimuilmas ning Melinda Gordonit neis ei ole."The Other Side 2 - Ghost Whisperer on Living TV"

2009. aastal teatas arvutimängude tootja Legacy Interactive, et on sõlminud CBS Consumer Productsiga litsentsileppe seriaali põhjal PC-le ja Macile arvutimängu loomiseks."Press Releases and Game Reviews" Legacy Games, 23.07.2009 (vaadatud 16.06.2010) 1. novembril 2010 avaldatud teadaandes lükati valmimistähtaeg edasi 2011. aastasse."Ghost Whisperer Developer Blog, Episode 1" (vaadatud 27. juulil 2011)

Viited

Kategooria:Ameerika Ühendriikide draamasarjad
Kategooria:Õudussarjad
Kategooria:CBS-i telesaated